Il-Membri Parlamentari Ewropej tal-Partit Nazzjonalista se jkunu qed jagħtu l-appoġġ tagħhom għan-nomina ta’ Karmenu Vella bħala Kummissarju Ewropew. Ħabbar dan il-Kap tal-Partit Nazzjonalista Simon Busuttil meta kien qed jieħu sehem fil-programm  Iswed Fuq l-Abjad fuq Net TV. Dr Busuttil qal it-tliet MEPs Nazzjonalisti se jivvota favur il-ħatra ta Vella minkejja li l-Oppożizzjoni tinsab iddiżappuntata li ma ġietx ikkonsultat dwar in-nomina tiegħu. Dr Busuttil qal li ried li jirreġistraw il-fatt li l-affarijiet ma kellhomx isiru b’dan il-mod iżda qal li jekk is-Sur Vella jgħaddi mill-iskrutinju tal-Parlament Ewropew, il-MPE Nazzjonalisti se jkunu qed jappoġġja in-nomina tiegħu. Il-MPE mhux se jkunu qed jivvotaw għall-Kummissarji b’mod individwali, iżda se jieħu vot kollettiv fuq it-28 kummissarju Aktar qabel fil-programm, Dr Busuttil qal li l-ġimgħa d-dieħla il-PN se jkun qed japprova grupp ta’ kandidati għall-elezzjoni ġenerali.